Quin és el tema principal d'aquest text?
La nina d'ivori es tracta d'una joguina romana pertanyent als segles III -IV dC (època sota-imperial) trobada a la necròpolis paleocristiana de Tarragona el maig del 2008 en l'interior del sarcòfag d'una nena morta a l'edat de cinc o sis anys i que formaria part del dipòsit funerari d'aquesta. El material de la peça és l'ivori, les dimensions són de 23 cm d'alçada x 6,5 cm x 1,5 cm i compta amb els braços i cames articulats. La nina té la cabellera dividida en dos grans bucles que baixen fins a la meitat del coll, d'on, en forma de trenes, les dues meitats de la cabellera pugen a l'alt del cap formant una alta trossa a la qual els literats de l'època anomenaven "torre". El seu pentinat és de gran importància, ja que permet assenyalar una data aproximada de l'obra d'art al voltant del segle IV dC. La peça ha estat posteriorment restaurada per M. Àngels Jorba del Centre de Restauració de Béns Mobles de Catalunya. En la troballa també van aparèixer restes de fil d'or al costat de la peça, les quals confirmen que aquestes nines estaven abillades amb vestimentes que imitaven la roba dels nens i dels adults. S'ha interpretat que les persones que van haver d'enterrar la nena pensaven que era el que ella més s'estimava i, per això, van voler que les dues reposessin juntes. Es tracta d'una de les peces més emblemàtiques de l'arqueologia tarragonina, una obra mestra del mateix tipus que la cèlebre de la jove Tryphaena de l'Antiquarium de Roma.
El text tracta sobre jocs.